Diari Oficial de la Generalitat Valenciana


Sumari del DOGV 3605, del 15-10-1999 (1999/8762)

Informació pública del programa d'actuació integrada de la unitat d'execució del Centre de Salut 2ª Fase, del PGOU de l'Alcora.
-------------------------------------------------------------------------------------------------------------------------------

### Dades del document

Número de DOGV
:   3605

Data del DOGV
:   15-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8762


Organisme emissor
:   Promociones Cueva Santa, SL

Tipus de document
:   Anunci

Informació pública del programa d'actuació integrada de la unitat d'execució del Centre de Salut 2ª Fase, del PGOU de l'Alcora. [1999/X8762]
  
Primer
  
Mitjançant aquest edicte s'anuncia l'obertura d'un període d'informació pública de 20 dies, comptador de l'endemà de la publicació en el Diari Oficial de la Generalitat Valenciana d'acord amb el que disposa l'article 46 de la Llei Reguladora de l'Activitat Urbanística, de la documentació de la proposta de programa d'actuació integrada i de la unitat d'execució del Centre de Salut 2ª Fase del PGOU de l'Alcora, promoguda per la mercantil Promociones Cueva Santa, SL.
  
Aquesta documentació consisteix:
  
1. Proposta de delimitació de la U.E. del Centre de Salut 2ª Fase.
  
2. Programa d'Actuació Integrada de la U.E. del Centre de Salut 2ª Fase.
  
3. Avantprojecte d'Urbanització de la U.E. del Centre de Salut 2ª Fase.
  
Aquesta documentació podrà examinar-se durant els períodes d'exposició esmentats a la Notaria de l'Alcora, de la senyora Luisa Feijoo Martín, c/ Ferrerets número 32, de 10.00 a 14.00 h., de dilluns a divendres, i també a les dependències de l'Ajuntament de l'Alcora.
  
Es comunica que, dins del termini de 20 dies, comptador des de la publicació del darrer anunci, qualsevol persona podrà comparèixer a la notaria abans esmentada per a obtenir una còpia de l'acta notarial de protocol·lització o sol·licitar que se li exhibesca aquesta, i també presentar al·legacions i/o alternatives tècniques que pretenguen competir amb l'exposada al públic.
  
També es fa constar de la possibilitat de consultar durant aquest termini en l'ajuntament les actuacions derivades de la documentació dipositada en aquest i de presentar davant seu, per a la incorporació a aquestes, tant al·legacions com alternatives tècniques, i també proposicions jurídiques i econòmiques per a executar qualsevol de les alternatives, tot això, segons el que disposen els articles 46 i 48 de l'esmentada Llei Valenciana 6/1994, de 15 de novembre.
  
Aquestes proposicions jurídiques i econòmiques es presentaran en el Registre General de l'ajuntament en plica tancada, dins dels cinc dies hàbils següents des del venciment del termini anterior amb la documentació establida en els apartats c i d de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament el primer dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar-hi al·legacions, abans de l'aprovació del programa i l'adjudicació de la seua execució.
  
Segon
  
Remetre avís amb el contingut d'aquest al domicili fiscal dels qui consten en el cadastre com a titulars de drets de l'actuació proposta.
  
Tercer
  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci se cita els propietaris afectats que puguen resultar desconeguts o se n'ignore el lloc de la notificació, perquè durant el termini assenyalat puguen formular les al·legacions o alternatives al programa que estimen pertinents.